Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: a 44/2000. (XII. 27.) EüM rendelethez]
Paragraph Index: 2203

2. számú melléklet „A”, „B” és „F” részeiben leírtaknak megfelelõen kell elvégezni. Amennyiben az egészségi veszélyek felmérése a hagyományos módszer szerint történik, koncentrációs határértékek alkalmazásával, úgy az alkalmazott koncentrációs határértékeket az alábbi forrásokból vesszük, és térfogatszázalék formájában fejezzük ki: — a közösségi jegyzékben a vizsgált gáz(ok)ban meghatározott érték(ek), — a 2. számú melléklet „B” részének I. A.—VI. A. táblázataiban meghatározott érték(ek), amennyiben a vizsgált gáz(ok) nem szerepel(nek) a közösségi jegyzékben, vagy szerepel(nek) ugyan, de ott nincs hozzá(juk) rendelve koncentrációs határérték. 9.1.3. Feliratozás (címkézés) Hordozható gázpalackoknál a feliratozás követelményei akkor tekinthetõk kielégítettnek, ha az megfelel a Kbtv. 14. § (2) bekezdésben, illetve 17. §-ban foglaltaknak. A 150 liternél nem nagyobb vízkapacitással rendelkezõ gázpalackoknál a címke formátuma és méretei lehetnek az 7225 ISO Szabvány szerintiek (a „Gázpalackok — Elõvigyázatosságra utaló feliratok” címû 7225 sz. ISO Szabvány, 1994-es kiadás). Ebben az esetben a címkén feltüntetett név lehet a készítmény generikus vagy ipari/kereskedelmi neve, feltéve, hogy a készítmény veszélyes összetevõire vonatkozó adatokat világos és letörölhetetlen módon tüntetik fel a gázpalack testén. A Kbtv. 17. § (2) bekezdésben meghatározott adatok megadhatók egy, a palackra erõsített tartós információs tárcsán vagy kártyán (címkén). 9.2. Szagosított propánt, butánt vagy cseppfolyós földgázt tartalmazó készítmények tárolására használt gázpalackok, illetve -tartályok A propán, a bután és a cseppfolyós földgáz besorolása megtalálható a közösségi jegyzékben. Bár az ezeket az anyagokat tartalmazó készítményeket a Kbtv. 3. §-ának megfelelõen sorolják be, nem jelentenek veszélyt az emberek egészségére, amennyiben azokat zárt utántölthetõ palackokban vagy EN 417 szerinti nem-utántölthetõ patronokban (kazettákban) hozzák forgalomba csak az elégetéskor kiengedett tüzelõanyagként. (EN 417, 1992. szeptemberi kiadás, „Hordozható berendezésekhez használható, újra nem tölthetõ, fémbõl készült gázpalackok cseppfolyós földgázokhoz, szeleppel vagy szelep nélkül; felépítés, ellenõrzés, próba és jelölés” cím alatt.) Ezeket a palackokat, illetve patronokat meg kell jelölni a tûzveszélyességnek megfelelõ szimbólummal és R és S mondatokkal. Az emberek egészségére gyakorolt hatásokra vonatkozó információkat nem kötelezõ feltüntetni a címkén. Ennek ellenére, azokat az emberi egészségre gyakorolt hatásokra vonatkozó információkat, amelyeket egyébként fel kellett volna tüntetni a címkén, az anyag piaci forgalmazásáért felelõs személy köteles eljuttatni a foglalkozásszerû felhasználókhoz a Kbtv. 22. §-ában leírt formában. A lakossági felhasználók részére a Kbtv. 20. § (5) bekezdés szerinti használati utasítást kell biztosítani. 9.3. Ötvözetek, polimereket tartalmazó készítmények, elasztomereket tartalmazó készítmények Ezeket a készítményeket a Kbtv. 3. §-a szerint kell osztályozni és a 17. §-a szerint kell feliratozni. Bár néhány ilyen készítményt e rendeletnek megfelelõen soroltak be, ezek abban a formában, ahogy azokat forgalomba hozzák, sem belélegezve, sem lenyelve vagy bõrrel érintkezve nem veszélyeztetik az emberek egészségét, és nem jelentenek veszélyt a vízi környezetre sem. Ezeknél a készítményeknél nincs szükség a 10. számú melléklet 2. pontja „B” részének 9. pontja szerinti feliratozásra. Azonban mindazt az információt, amelynek egyébként meg kellett volna jelennie a címkén, a 7. § (1) és (2) bekezdéseiben leírtak szerint át kell adni a hivatásszerûen felhasználóknak. 2004/56. szám 9.4. R65 mondattal megjelölt anyagok Az aspirációs veszély alapján ártalmasnak besorolt készítményeket nem kell az R65 mondattal ártalmasként megjelölni, amennyiben azokat aeroszolos palackban vagy zárt szórófejjel ellátott palackban hozzák forgalomba. 9.5. Szerves peroxidok A szerves peroxidok egyetlen molekulában egyesítik az oxidálószer és az éghetõ anyag tulajdonságait: amikor a szerves peroxid lebomlik, a molekula oxidáló része exoterm reakcióba lép az éghetõ (oxidálható) résszel. Az oxidáló tulajdonságok vizsgálatára a külön jogszabályban ismertetett jelenlegi módszerek szerves peroxidoknál nem alkalmazhatók. Az alábbi, aktív oxigén jelenlétén alapuló számítási módszer alkalmazandó. A szerves peroxid készítmény aktív oxigéntartalma (%) az alábbi képlettel fejezhetõ ki: 16× (ni× ci/mi) ahol ni az i szerves peroxid egy molekulájában lévõ peroxid csoportok száma, ci az i szerves peroxid koncentrációja (tömeg%), m i az i szerves peroxid molekula tömege. 9.6. További feliratozásra vonatkozó követelmények egyes készítményeknél Egyes készítmények további feliratozására vonatkozó követelmények e rendeletben, továbbá 10. számú mellékletének 2. pontjában, valamint a biocid termékek forgalomba hozatalára vonatkozó rendeletben találhatók meg.”

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes